# Jurnalul Oficial L 319/2021

| | ISSN 1977-0782 |
| --- | --- |
| Jurnalul Oficial
  al Uniunii Europene | L 319 |
| | |
| Ediţia în limba română | Legislaţie | Anul 6410 septembrie 2021 |

ISSN 1977-0782

Jurnalul Oficial

al Uniunii Europene

L 319

Ediţia în limba română

Legislaţie

Anul 6410 septembrie 2021

---

| Cuprins | | II   Acte fără caracter legislativ | Pagina |
| --- | --- | --- | --- |
| | | REGULAMENTE |
| | * | Regulamentul de punere în aplicare (UE) 2021/1460 al Comisiei din 9 septembrie 2021 de modificare pentru a 322-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida | 1 |
| | | DECIZII |
| | * | Decizia (UE) 2021/1461 a reprezentanților guvernelor statelor membre din 8 septembrie 2021 de numire a doi avocați generali în cadrul Curții de Justiție | 4 |
| | * | Decizia (UE) 2021/1462 a reprezentanților guvernelor statelor membre din 8 septembrie 2021 de numire a unui judecător în cadrul Tribunalului | 5 |

Cuprins

II   Acte fără caracter legislativ

Pagina

REGULAMENTE

*

Regulamentul de punere în aplicare (UE) 2021/1460 al Comisiei din 9 septembrie 2021 de modificare pentru a 322-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida

1

DECIZII

*

Decizia (UE) 2021/1461 a reprezentanților guvernelor statelor membre din 8 septembrie 2021 de numire a doi avocați generali în cadrul Curții de Justiție

4

*

Decizia (UE) 2021/1462 a reprezentanților guvernelor statelor membre din 8 septembrie 2021 de numire a unui judecător în cadrul Tribunalului

5

| RO | Actele ale căror titluri sunt tipărite cu caractere drepte sunt acte de gestionare curentă adoptate în cadrul politicii agricole şi care au, în general, o perioadă de valabilitate limitată.
  Titlurile celorlalte acte sunt tipărite cu caractere aldine şi sunt precedate de un asterisc. |
| --- | --- |

RO

Actele ale căror titluri sunt tipărite cu caractere drepte sunt acte de gestionare curentă adoptate în cadrul politicii agricole şi care au, în general, o perioadă de valabilitate limitată.

Titlurile celorlalte acte sunt tipărite cu caractere aldine şi sunt precedate de un asterisc.

---

II Acte fără caracter legislativ

REGULAMENTE

| 10.9.2021 | RO | Jurnalul Oficial al Uniunii Europene | L 319/1 |
| --- | --- | --- | --- |

10.9.2021

RO

Jurnalul Oficial al Uniunii Europene

L 319/1

---

REGULAMENTUL DE PUNERE ÎN APLICARE (UE) 2021/1460 AL COMISIEI

din 9 septembrie 2021

de modificare pentru a 322-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida (1), în special articolul 7 alineatul (1) litera (a) și articolul 7a alineatul (5),

întrucât:

| (1) | Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv. |
| --- | --- |

(1)

Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

| (2) | La 6 septembrie 2021, Comitetul pentru sancțiuni al Consiliului de Securitate al Organizației Națiunilor Unite a hotărât să elimine o mențiune de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice. |
| --- | --- |

(2)

La 6 septembrie 2021, Comitetul pentru sancțiuni al Consiliului de Securitate al Organizației Națiunilor Unite a hotărât să elimine o mențiune de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice.

| (3) | Prin urmare, anexa I la Regulamentul (CE) nr. 881/2002 ar trebui modificată în consecință, |
| --- | --- |

(3)

Prin urmare, anexa I la Regulamentul (CE) nr. 881/2002 ar trebui modificată în consecință,

ADOPTĂ PREZENTUL REGULAMENT:

Articolul 1

Anexa I la Regulamentul (CE) nr. 881/2002 se modifică în conformitate cu anexa la prezentul regulament.

Articolul 2

Prezentul regulament intră în vigoare în ziua următoare datei publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, 9 septembrie 2021.

Pentru Comisie,

Pentru Președinte,

Director general

Direcția Generală Stabilitate Financiară, Servicii Financiare și Uniunea Piețelor de Capital

---

(1)  
  JO L 139, 29.5.2002, p. 9.

1

---

ANEXĂ

În anexa I la Regulamentul (CE) nr. 881/2002 se elimină următoarea mențiune de la rubrica „Persoane fizice”:

„Khalifa Muhammad Turki Al-Subaiy (în grafia originală: خليفة محمد تركي السبيعي) [alias cert: (a) Khalifa Mohd Turki Alsubaie; (b) Khalifa Mohd Turki al-Subaie; (c) Khalifa Al-Subayi; (d) Khalifa Turki bin Muhammad bin al-Suaiy; alias incert: (a) Abu Mohammed al-Qatari; (b) Katrina]. Data nașterii: 1.1.1965. Locul nașterii: Doha, Qatar. Cetățenie: qatariană. Pașaport nr.: (a) 1353275 (număr de pașaport qatarian, expiră la data de 12.6.2022); (b) 00685868 (număr de pașaport qatarian, a fost eliberat la Doha la data de 5.2.2006 și a expirat la data de 4.2.2011). Număr național de identificare: 26563400140 (număr de identificare qatarian). Adresa: Al-Waab, Qatar. Alte informații: Numele mamei este Hamdah Ahmad Haidoos. Data desemnării menționată la articolul 7d alineatul (2) litera (i): 10.10.2008.”

---

DECIZII

| 10.9.2021 | RO | Jurnalul Oficial al Uniunii Europene | L 319/4 |
| --- | --- | --- | --- |

10.9.2021

RO

Jurnalul Oficial al Uniunii Europene

L 319/4

---

DECIZIA (UE) 2021/1461 A REPREZENTANȚILOR GUVERNELOR STATELOR MEMBRE

din 8 septembrie 2021

de numire a doi avocați generali în cadrul Curții de Justiție

REPREZENTANȚII GUVERNELOR STATELOR MEMBRE ALE UNIUNII EUROPENE,

având în vedere Tratatul privind Uniunea Europeană, în special articolul 19,

având în vedere Tratatul privind funcționarea Uniunii Europene, în special articolele 253 și 255,

întrucât:

| (1) | În temeiul articolelor 5 și 7 din Protocolul nr. 3 privind Statutul Curții de Justiție a Uniunii Europene și ca urmare a demisiei domnului Gerard HOGAN, cu efect de la 6 octombrie 2021, este necesar să se procedeze la numirea unui avocat general în cadrul Curții de Justiție pentru durata rămasă a mandatului domnului Gerard HOGAN, respectiv până la 6 octombrie 2024. |
| --- | --- |

(1)

În temeiul articolelor 5 și 7 din Protocolul nr. 3 privind Statutul Curții de Justiție a Uniunii Europene și ca urmare a demisiei domnului Gerard HOGAN, cu efect de la 6 octombrie 2021, este necesar să se procedeze la numirea unui avocat general în cadrul Curții de Justiție pentru durata rămasă a mandatului domnului Gerard HOGAN, respectiv până la 6 octombrie 2024.

| (2) | A fost propusă candidatura dlui Anthony COLLINS pentru această funcție. |
| --- | --- |

(2)

A fost propusă candidatura dlui Anthony COLLINS pentru această funcție.

| (3) | De asemenea, mandatele a 14 judecători și a șase avocați generali ai Curții de Justiție urmează să expire la 6 octombrie 2021. Este necesară efectuarea unor numiri pentru ocuparea acestor funcții pentru perioada care începe la 7 octombrie 2021 și expiră la 6 octombrie 2027. |
| --- | --- |

(3)

De asemenea, mandatele a 14 judecători și a șase avocați generali ai Curții de Justiție urmează să expire la 6 octombrie 2021. Este necesară efectuarea unor numiri pentru ocuparea acestor funcții pentru perioada care începe la 7 octombrie 2021 și expiră la 6 octombrie 2027.

| (4) | Candidatura doamnei Laila MEDINA a fost propusă pentru funcția de avocat general în cadrul Curții de Justiție. |
| --- | --- |

(4)

Candidatura doamnei Laila MEDINA a fost propusă pentru funcția de avocat general în cadrul Curții de Justiție.

| (5) | Comitetul instituit în temeiul articolului 255 din Tratatul privind funcționarea Uniunii Europene a emis un aviz favorabil cu privire la capacitatea acestor candidați de a exercita funcția de avocat general în cadrul Curții de Justiție, |
| --- | --- |

(5)

Comitetul instituit în temeiul articolului 255 din Tratatul privind funcționarea Uniunii Europene a emis un aviz favorabil cu privire la capacitatea acestor candidați de a exercita funcția de avocat general în cadrul Curții de Justiție,

ADOPTĂ PREZENTA DECIZIE:

Articolul 1

Domnul Anthony COLLINS este numit avocat general în cadrul Curții de Justiție pentru perioada cuprinsă între 7 octombrie 2021 și 6 octombrie 2024.

Articolul 2

Doamna Laila MEDINA este numită avocat general în cadrul Curții de Justiție pentru perioada cuprinsă între 7 octombrie 2021 și 6 octombrie 2027.

Articolul 3

Prezenta decizie intră în vigoare la data publicării în Jurnalul Oficial al Uniunii Europene.

Adoptată la Bruxelles, 8 septembrie 2021.

Președintele

I. JARC

---

| 10.9.2021 | RO | Jurnalul Oficial al Uniunii Europene | L 319/5 |
| --- | --- | --- | --- |

10.9.2021

RO

Jurnalul Oficial al Uniunii Europene

L 319/5

---

DECIZIA (UE) 2021/1462 A REPREZENTANȚILOR GUVERNELOR STATELOR MEMBRE

din 8 septembrie 2021

de numire a unui judecător în cadrul Tribunalului

REPREZENTANȚII GUVERNELOR STATELOR MEMBRE ALE UNIUNII EUROPENE,

având în vedere Tratatul privind Uniunea Europeană, în special articolul 19,

având în vedere Tratatul privind funcționarea Uniunii Europene, în special articolele 254 și 255,

întrucât:

| (1) | Mandatele a 23 de judecători ai Tribunalului au expirat la 31 august 2019. |
| --- | --- |

(1)

Mandatele a 23 de judecători ai Tribunalului au expirat la 31 august 2019.

| (2) | În acest context, candidatura domnului Pēteris ZILGALVIS a fost propusă pentru funcția de judecător în cadrul Tribunalului. |
| --- | --- |

(2)

În acest context, candidatura domnului Pēteris ZILGALVIS a fost propusă pentru funcția de judecător în cadrul Tribunalului.

| (3) | Comitetul constituit în temeiul articolului 255 din Tratatul privind funcționarea Uniunii Europene a emis un aviz favorabil cu privire la capacitatea acestui candidat de a exercita funcția de judecător în cadrul Tribunalului. |
| --- | --- |

(3)

Comitetul constituit în temeiul articolului 255 din Tratatul privind funcționarea Uniunii Europene a emis un aviz favorabil cu privire la capacitatea acestui candidat de a exercita funcția de judecător în cadrul Tribunalului.

| (4) | Este oportună numirea domnului Pēteris ZILGALVIS pentru perioada cuprinsă între data intrării în vigoare a prezentei decizii și 31 august 2025, |
| --- | --- |

(4)

Este oportună numirea domnului Pēteris ZILGALVIS pentru perioada cuprinsă între data intrării în vigoare a prezentei decizii și 31 august 2025,

ADOPTĂ PREZENTA DECIZIE:

Articolul 1

Domnul Pēteris ZILGALVIS este numit judecător în cadrul Tribunalului, pentru perioada cuprinsă între data intrării în vigoare a prezentei decizii și 31 august 2025.

Articolul 2

Prezenta decizie intră în vigoare la data publicării în Jurnalul Oficial al Uniunii Europene.

Adoptată la Bruxelles, 8 septembrie 2021.

Președintele

I. JARC

---